
Via Hanseatica jätkuprojektis osalemise kaasfinantseeringu kinnitamine 
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet valmistab ette projektitaotlust osalemiseks Interreg IVB Via Hanseatica jätkuprojektis. Projekti juhtpartneriks Eesti poolt on SA Lõuna-Eesti Turism, Narva osaleb projektis kaaspartnerina. Projekt kestab 3 aastat (2009-2012). Eesti projekti partneritele eraldatakse rahalist toetust kokku 8 500 000 krooni, millest Narvale eraldatakse toetust ligikaudu 410 570 krooni ulatuses. Narva  linna poolne kaasfinantseering moodustab 59 430 krooni kolmeks aastateks (2009-2012)
Via Hanseatica projekti eesmärk on arendada välja Via Hanseatica turismitrassist atraktiivne ja kaasaegset teenindust ning huvitavaid elamusi võimaldav turismitee ja väikeettevõtluse arenguvöönd. Via Hanseatica on rahvusvaheline transpordikoridor: St-Peterburg-Narva-Jõhvi-Tartu-Valga-Riia-Gdansk-Berliin-Hamburg. Jätkuprojekti peamisteks tegevusteks on spetsiifiliste investeerimisvõimaluste dokumentatsioonide ettevalmistamine, temaatiliste ekspertiiside ja analüüside läbiviimine, rahvusvaheliste tegevuskavade väljatöötamine, uute turismitoodete väljaarendamine, koolitusprogrammide väljatöötamine ja läbiviimine. Narva projekti raames saab:

· Välja töötada tehnilised uuringud/dokumentatsioon ühe turismiobjekti rekonstrueerimiseks/arendamiseks tulevikus (kogusummaga umbes 150 000 kr)
· Osta ja paigutada turismiviidad (kogusummaga umbes 40 000 kr) 

· Kaasata Narva turismiettevõtjaid (2-3 inimest igas koolituses) ja giide (1 inimene igas koolituses) projekti raames organiseerivates koolitustes 
· Esitada Narva tähtsamad objektid Via Hanseatica infomaterjalides, veebilehel, väljatoodud turistipakettides ja 10 turismimessidel.
· Turundada  Narva linna kui sihtkoha kogu Via Hanseatica piirkonnas
Lisaks sellele Narva saab promomaterjale kogusummas umbes 15 000 – 24 000 krooni eest.
· Reisifilm DVD'l, eeldatavasti 200-300 tükki 
· Turismibrošüürid "Best of VH", eeldatavasti 200-300 tükki
· Reisijuhid temaatiliste pakettide kohta, eeldatavasti 200-300 tükki
Via Hanseatica eelmine projekt kestis aastatel 2004-2007. Projekti tulemusena sai Narva linn infoviidad ja 2 suurt turismikaarti, 1 puuteekraaniga arvuti Narva Turismiinfokeskuse jaoks. Koostatud on Pimeaia haljastuse eskiisprojekt, osaletud mitmetel konverentsidel ja kokkusaamistel, Narva tähtsamad turismiobjektid on lülitatud Via Hanseatica ühisesse turundusplaani ja veebileheküljele (www.viahanseatica.info) ning kõik tähtsamad kultuurisündmused on samuti kajastatud projekti kodulehel.
Projekt vastab Narva linna arengukavale:
Strateegiline eesmärk 2.1: linna maine on parendatud

Tegevussuund 2.1.2: luua Läänemere riikide regioonis arenenud ja efektiivne rahvusvaheliste sidemete ja koostöö võrk

Ülesanded: 2.1.2.4 osalemine rahvusvahelistes ühisprojektides
Strateegiline eesmärk 1.2: elukeskkonna infrastruktuur on parandatud

Tegevussuund 1.2.1: muuta keskkonna territoorium heakorrastatuks 
Ülesanded: 1.2.1.5 viitade ja infotahvlite paigaldamine

Strateegiline eesmärk 1.4: turismi arenguks on loodud tingimused
Tegevussuund 1.4.1: luua linna külaliste jaoks meeldiv turismiinfrastruktuur 
Ülesanded: 1.4.1.4 turismiobjektide funktsioneerimise tagamine
Strateegiline eesmärk 2.1: linna maine on parendatud

Tegevussuund 2.1.1: tõhustada olemasolevaid ja töötada välja uued meetmed linna maine kujundamiseks ja informatsiooni paremaks levitamiseks 
Ülesanded: 2.1.1.3 osalemine rahvusvahelistel infomessidel

Narva Linnavolikogu otsusega on vaja kinnitada projekti kaasfinantseering. 

2. ÕIGUSLIKUD JÄRELDUSED

Projektide kaasfinantseeringu kinnitamine on võimalik Narva Linnavolikogu otsusega, sest see ei ole seadusega antud kellelegi teise kinnitada.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 ning Linnavara eeskirja (vastu võetud Narva Linnavolikogu 21.06.2005 määrusega nr 20/57)  § 4 punktile 34.1  õigus vastu võtta laene ja teisi varalisi kohustusi.

3. OTSUS

3.1 Kinnitada projekti kaasfinantseerimine 2010 -2012 aastatel kokku 59 430 krooni ulatuses.
2010. aastal – 19 810 kr

2011. aastal – 19 810 kr

2012. aastal – 19 810 kr
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

